Oficialusis leidinys L 056 , 02/03/1988 p. 0001 - 0014

specialusis leidimas suomių kalba: skyrius 3 tomas 26 p. 0085

specialusis leidimas švedų kalba: skyrius 3 tomas 26 p. 0085



Tarybos Reglamentas EEB Nr. 571/88 1988 m. vasario 29 d. dėl Bendrijos žemės ūkio valdų struktūros tyrimų organizavimo 1988–1997 m. EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymus [1], atsižvelgdama į Europos Parlamento nuomonę [2], kadangi žemės ūkio valdų struktūros tendencijos yra svarbus veiksnys nustatant bendrosios žemės ūkio politikos plėtrą; kadangi reikėtų tęsti nuo 1966–1967 metų vykdomus žemės ūkio valdų struktūros tyrimus visos Bendrijos mastu; kadangi tokių tendencijų neįmanoma tirti Bendrijos mastu, jei nėra palyginamųjų duomenų apie visas valstybes nares; kadangi dėl to būtina tęsti ankstesnes suderinimo ir sinchronizacijos pastangas; kadangi atliekant šį uždavinį valstybių narių ir Komisijos darbo krūvį reikia stengtis kiek įmanoma sumažinti; kadangi, kur tik įmanoma, reikėtų išlaikyti rodiklius, apibrėžimus ir geografinius vienetus, nustatytus ankstesniems panašiems struktūros tyrimams; kadangi nustatant rodiklius, kuriuos planuojama ištirti 1993-1997 m. laikotarpiu, būtina stengtis kuo labiau mažinti tyrimą atliekančių asmenų darbo krūvį; kadangi norint įvertinti Bendrijos žemės ūkio padėtį ir stebėti žemės ūkio struktūrų kitimo tendencijas, būtina reguliariai atlikti statistinius tyrimus žemės ūkio valdose, kuriose tam tikra žemės ūkio paskirties žemė naudojama ūkininkavimui arba kuriose tam tikra gaminamos produkcijos dalis yra parduodama, arba kurių produkcija viršija tam tikrą fizinę ribą; kadangi esant didelei valstybių narių statistikos tarnybų įvairovei, atsižvelgiant į atrankinio tyrimo metodų efektyvumą bei į būtinybę gauti patikimą informaciją priimtinomis sąnaudomis, valstybėms narėms turėtų būti leidžiama nuspręsti, kokius tyrimus atlikti – išsamius ar atrankinius, su sąlyga, kad atsitiktinės atrankos tyrimų rezultatai bus patikimi įvairiuose būtinuose sumavimo lygmenyse; kadangi vis dėlto būtina atlikti bent kas dešimt metų visų žemės ūkio valdų surašymą (išsamų tyrimą), kad galima būtų atnaujinti valdų registrus ir kitą atrankinių tyrimų stratifikacijai reikalingą informaciją; kadangi nustatant Bendrijos 1989–1990 m. surašymo tvarką būtina kuo atidžiau atsižvelgti į Jungtinių Tautų Maisto ir žemės ūkio organizacijos (FAO) rekomendacijas dėl pasaulinio žemės ūkio surašymo, kuris turi būti atliktas apie 1990 metus; kadangi žemės ūkio politika reikalauja valstybių narių ir Komisijos statistikos tarnybas aprūpinti nauja duomenų analizavimo ir tyrimo rezultatų platinimo sistema, kuri būtų lankstesnė ir greitesnė už buvusią ir sumažintų valstybių narių darbo krūvį; kadangi reikia palengvinti atitinkamos tvarkos, kuri Komisijai ir valstybėms narėms leistų kuo geriau pasinaudoti statistiniais duomenimis, parengtais remiantis žemės ūkio valdų struktūros tyrimo metu surinktais duomenimis, įdiegimą; kadangi atskiri duomenys turi būti laikomi konfidencialiais statistiniais duomenimis; kadangi diegiant naują tyrimų naudojimo ir jų rezultatų apyvartos sistemą būtina: - atsižvelgti į valstybių narių nacionalinių statistikos institucijų generalinių direktorių poziciją dėl statistinių duomenų konfidencialumo taisyklių rengimo, - užtikrinti valstybių narių glaudų bendradarbiavimą analizuojant duomenis; kadangi tenkinant Bendrijos informacijos poreikius aptariamoje srityje ir siekiant užtikrinti gautų rezultatų vienodą analizę, būtina, kad Europos Bendrijos statistikos tarnyba imtųsi koordinacinės veiklos; kadangi keletą metų šiems tyrimams atlikti reikės nemažo finansavimo ir iš valstybių narių ir iš Komisijos, ir didelė to finansavimo dalis bus panaudota Bendrijos poreikiams tenkinti; kadangi dėl to reikia numatyti Komisijos subsidijas šiai programai; kadangi šio reglamento nuostatų įgyvendinimo palengvinimui reikėtų tęsti valstybių narių ir Komisijos glaudų bendradarbiavimą ypač per Žemės ūkio statistikos nuolatinį komitetą, įkurtą Sprendimu 72/279/EEB [3], PRIĖMĖ ŠĮ REGLAMENTĄ: 1 straipsnis Vykdydamos Bendrijos statistinių tyrimų programą, valstybės narės 1988–1997 m. atlieka jų teritorijose esančių žemės ūkio valdų struktūros tyrimus, toliau – tyrimus. Šių tyrimų laikotarpiai nurodyti 2 ir 3 straipsniuose. 2 straipsnis 1. Pagal FAO rekomendaciją dėl pasaulinio žemės ūkio surašymo valstybės narės atlieka pagrindinį tyrimą vienu ar keliais etapais, vykdydamos visuotinį visų žemės ūkio valdų surašymą (išsamų tyrimą) nuo 1988 m. gruodžio 1 d. iki 1991 m. kovo 1 d. Tyrimas apima žemės ūkio metus, kurių derlius nuimamas 1989 arba 1990 metais. Tačiau tirdamos tam tikrus rodiklius, valstybės narės gali atlikti ir atsitiktinės atrankos tyrimus, toliau – atrankinius tyrimus; tokiu būdu gauti duomenys ekstrapoliuojami. 2. Tačiau valstybės narės pagrindinio tyrimo atlikimą gali atkelti ar nukelti, bet ne daugiau kaip 12 mėnesių; tuo atveju šalia pagrindinio tyrimo jos atlieka ir atrankinį tyrimą, apimantį vienerius žemės ūkio metus (1989–1990). 3 straipsnis Toliau nurodyti žemės ūkio valdų struktūros tyrimai atliekami vienu ar keliais etapais išsamių ar atrankinių tyrimų būdu: a) nuo 1992 m. gruodžio 1 d. iki 1994 m. kovo 1 d. apimant žemės ūkio metus, kurių derlius nuimamas 1993 m. (1993 m. struktūros tyrimas); b) nuo 1994 m. gruodžio 1 d. iki 1996 m. kovo 1 d. apimant žemės ūkio metus, kurių derlius nuimamas 1995 m. (1995 m. struktūros tyrimas); c) nuo 1996 m. gruodžio 1 d. iki 1998 m. kovo 1 d. apimant žemės ūkio metus, kurių derlius nuimamas 1997 m. (1997 m. struktūros tyrimas). 4 straipsnis Atlikdamos atrankinius tyrimus, valstybės narės imasi būtinų priemonių patikimiems rezultatams įvairiuose būtinuose sumavimo lygmenyse, gauti, apie: - regionus, nurodytus 8 straipsnyje, - rajonus, nurodytus 8 straipsnyje (tik pagrindiniam tyrimui), ir, jei vietiniu požiūriu svarbu, - mažiau palankias ūkininkauti vietoves, kaip apibrėžiama Direktyvos 75/268/EEB [4], su paskutiniais pakeitimais, padarytais Reglamentu (EEB) Nr. 797/85 [5], 3 straipsnyje, ir kalnuotas vietoves, kaip apibrėžiama to paties straipsnio 3 dalyje, - pagrindinius ūkininkavimo tipus, kaip apibrėžta Sprendime 85/377/EEB [6], - specifinius ūkininkavimo tipus, kaip apibrėžta tame pačiame sprendime. 5 straipsnis Šiame reglamente: a) "žemės ūkio valda" – tai technine ir ekonomine prasme vienas vienetas, kuris yra vieningai valdomas ir gamina žemės ūkio produktus; b) "žemės ūkio paskirties žemė, naudojama ūkininkavimui" – tai bendras plotas, į kurį įeina ariamoji žemė, daugiametė ganykla ir pieva, žemė apsodinta daugiametėmis kultūromis ir asmeninio naudojimo daržai. 6 straipsnis Tyrimai apima: a) žemės ūkio valdas, kurių žemės ūkio paskirties žemė, naudojama ūkininkavimui, užima vieną ar daugiau kaip vieną hektarą; b) žemės ūkio valdas, kurių žemės ūkio paskirties žemė, naudojama ūkininkavimui, užima mažiau kaip vieną hektarą, jei jos tam tikrą savo produkcijos dalį parduoda arba jei jų produkcijos vienetas viršija fizinę ribą. Tačiau valstybės narės, naudojančios kitą tyrimų ribą, įsipareigoja ją nustatyti taip, kad būtų neįtraukiamos tik mažiausios valdos, kartu sudarančios ne daugiau kaip 1 % atitinkamos valstybės narės viso standartinio bendrojo pelno (SBP), kaip nurodyta Sprendime 85/377/EEB. Prieš atlikdamos tyrimus valstybės narės informuoja Komisiją apie ribų nustatymui panaudotus metodus. 7 straipsnis 1. Kombinuotų augalų atveju žemės ūkio paskirties žemė, naudojama ūkininkavimui, paskirstoma įvairiems augalams proporcingai jais užsėtos žemės plotui. Šio paskirstymo tvarką ir prireikus išimtis iš bendros taisyklės nustato valstybės narės, pritarus Komisijai. Be to, kombinuotiems augalams naudojami plotai taip pat registruojami atskirai nuo naudojamos žemės ūkio paskirties žemės (NŽŪPŽ) pagal I priede išvardytas grupes. 2. Plotai, naudojami antrinėms kelis derlius duodančioms kultūroms, registruojami atskirai nuo naudojamos žemės ūkio paskirties žemės. Antrinės kelis derlius duodančios kultūros išvardijamos pagal I priede pateiktas grupes. 8 straipsnis 1. Valstybės narės imasi būtinų priemonių, kad šiame reglamente nurodytų tyrimų metu surinkta informacija atitiktų I priede išvardytus rodiklius. Nuo 1993 m. iki 1997 m. galiojančio rodiklių sąrašo pakeitimai nustatomi 15 straipsnyje nustatyta tvarka. 2. Rodiklių apibrėžimai bei regionai ir rajonai yra nustatyti Sprendimu 83/461/EEB [7], su paskutiniais pakeitimais, padarytais Sprendimais 85/622/EEB [8] ir 85/643/EEB [9]; bet kokie jų pakeitimai ir papildymai tvirtinami 15 straipsnyje nustatyta tvarka. 3. Kai dėl Bendrijos žemės ūkio valdų tipologijos taikymo tam tikrose valstybėse narėse standartinis bendrasis pelnas yra nustatytas pagal tam tikrų I priede išvardytų rodiklių poskyrius, atitinkamos valstybės narės renka visą informaciją, kuri yra būtina tokio standartinio bendrojo pelno taikymui. 9 straipsnis Valstybės narės imasi visų būtinų priemonių tyrimams savo teritorijose atlikti, būtent: a) sudaro klausimynus, tinkančius 8 straipsnio 1 dalyje minėtų rodiklių sąrašuose numatytai informacijai rinkti; b) tikrina, ar į klausimynų klausimus atsakyta išsamiai ir ar atsakymais galima pasitikėti; jei būtina ir įmanoma, jos prideda trūkstamus ir pataiso netikslius duomenis. 10 straipsnis Valstybės narės siunčia Europos Bendrijų statistikos tarnybai 8 straipsnio 1 dalyje minėtą informaciją, gautą atliekant surašymą ir atrankinius tyrimus 2 priede aprašyta tvarka, toliau – Eurofarmo projektu. 11 straipsnis Valstybės narės Europos Bendrijų statistikos tarnybai teikia visą informaciją, kurios ji gali iš jų pareikalauti, apie šiame reglamente nurodytų tyrimų organizavimą ir metodiką; jos teikia išsamią informaciją apie terminus, nustatytus duomenų rinkimo veiksmams vietose. 12 straipsnis Vykdant Eurofarmo projektą Europos Bendrijų statistikos tarnyba yra atsakinga už lentelėje pateiktų tyrimo rezultatų platinimą. Tokio platinimo praktines detales nustato atitinkami komitetai ir darbo grupės. 13 straipsnis Kas treji metai, o pirmą kartą ne vėliau kaip 1992 m. gruodžio 31 d., Komisija Tarybai pateikia ataskaitą apie Eurofarmo projekto vykdymą. Ji siūlo visus būtinus šio reglamento pakeitimus. 14 straipsnis 1. Prisidedant prie išlaidų, kurias patiria valstybės narės, atlikdamos pagrindinį tyrimą ir 3 straipsnyje numatytus tyrimus, joms yra kompensuojama 20 ekiu už kiekvieną valdą, kurios išsamūs tyrimo rezultatai yra atsiųsti Europos Bendrijų statistikos tarnybai, už tyrimą mokant ne daugiau kaip: - 100000 ekiu Liuksemburgui, - 500000 ekiu Belgijai ir Danijai, - 700000 ekiu Nyderlandams, - 1100000 ekiu Airijai, - 1300000 ekiu Jungtinei Karalystei, - 2000000 ekiu Vokietijai, Graikijai, Ispanijai, Prancūzijai, Italijai ir Portugalijai. Numatomi asignavimai, reikalingi visų keturių tyrimų išlaidoms padengti, įtraukiami į Europos Bendrijų bendrąjį biudžetą. 2. Finansiniai ištekliai, kurių, kaip manoma, reikia Eurofarmo projektui tobulinti ir valdyti, suteikiami Komisijai neviršijant tokių didžiausių metinių sumų: - 480000 ekiu 1989 m., - 480000 ekiu 1990 m., - 240000 ekiu 1991 m., - 80000 ekiu nuo 1992 iki 1998 m, įtraukiamų į Europos Bendrijų bendrąjį biudžetą. 15 straipsnis 1. Kai kreipiamasi šiame straipsnyje nustatyta tvarka, klausimą Žemės ūkio statistikos nuolatiniam komitetui (toliau – Komitetui) pateikia jo pirmininkas savo iniciatyva arba kurios nors valstybės narės atstovui prašant. 2. Komisijos atstovas pateikia Komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas atsižvelgdamas į klausimo skubumą. Nuomonė patvirtinama 54 balsų dauguma, valstybių narių balsus skaičiuojant kaip numatyta Sutarties 148 straipsnio 2 dalyje. Pirmininkas nebalsuoja. 3. Komisija priima priemones, kurios nedelsiant įsigalioja. Tačiau, kai numatytos priemonės neatitinka Komiteto nuomonės, Komisija nedelsdama apie jas praneša Tarybai; tokiu atveju Komisija gali atidėti patvirtintų priemonių taikymą ne ilgiau kaip vienam mėnesiui nuo jų pateikimo Tarybai. Taryba kvalifikuota balsų dauguma gali priimti kitokį sprendimą per vieno mėnesio laikotarpį. 16 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1988 m. vasario 29 d. Tarybos vardu Pirmininkas W. von Geldern [1] OL C 179, 1987 7 8, p. 3 ir OL C 4, 1988 1 8, p. 10. [2] OL C 305, 1987 11 16, p. 147. [3] OL L 179, 1972 8 7, p. 1. [4] OL L 128, 1975 5 19, p. 1. [5] OL L 93, 1985 3 30, p.1. [6] OL L 220, 1985 8 17, p. 1. [7] OL L 251, 1983 9 12, p. 100. [8] OL L 379, 1985 12 31, p. 15. [9] OL L 379, 1985 12 31, p. 61. -------------------------------------------------- I PRIEDAS RODIKLIŲ SĄRAŠAS A.Geografinė ūkio padėtis 01Tyrimo rajonas | | 02Mažiau palanki ūkininkauti vietovė | taip/ne | a)Kalnuotas plotas | taip/ne | B.Ūkio juridinio asmens statusas ir jo valdymas (tyrimo dieną) 01Ar teisinė ir ekonominė atsakomybė už ūkį tenka fiziniam asmeniui? | taip/ne | 02Jei taip, ar tas pats asmuo yra ir ūkio valdytojas? | taip/ne | a)Jei atsakymas į B/02 klausimą yra "ne", ar valdytojas yra valdos turėtojo šeimos narys? | taip/ne | 03Valdytojo žemės ūkio išsilavinimas: | | —tik praktinė patirtis | taip/ne | —pagrindinis išsilavinimas | taip/ne | —pilnas žemės ūkio išsilavinimas | taip/ne | 04Ar vedama ūkio apskaita? | taip/ne | C.Teisinis žemės naudojimo pagrindas (turėtojo atžvilgiu) ir ūkio suskirstymas Žemės ūkio paskirties žemėje: | ha/pl | 01ūkininkauja savininkas | …/ … | 02ūkininkauja nuomininkas | …/ … | 03ūkininkaujama pusininkystės ar kt. būdais | …/ … | | sklypų skaičius | 04Kultivuojamoje žemės ūkio paskirties žemėje esančių sklypų skaičius | …/ … | | ha/pl | D.Ariamoji žemė Javai, auginami grūdams (įskaitant sėklai) | …/ … | 01Paprastieji ir spelta kviečiai | …/ … | 02Kietieji kviečiai | …/ … | 03Rugiai | …/ … | 04Miežiai | …/ … | 05Avižos | …/ … | 06Grūdiniai kukurūzai | …/ … | 07Ryžiai | …/ … | 08Kiti javai | …/ … | 09Džiovinti augalai grūdams (įskaitant sėklas ir grūdų mišinius bei džiovintus augalus) | …/ … | a)iš kurių pašarui: žirniai, stambiasėklės ir pašarinės pupos, vikiai, saldieji lubinai | …/… | b)kiti (grynieji augalai ir jų mišiniai) | …/… | 10Bulvės (įskaitant ankstyvąsias ir sėklines bulves) | …/ … | 11Cukriniai runkeliai (išskyrus sėklinius) | …/ … | 12Pašariniai šakniavaisiai ir bastučių genties daržovės (išskyrus sėklines) | …/ … | 13Pramoniniai augalai (įskaitant sėklas žoliniams aliejiniams augalams išskyrus sėklas pluoštiniams augalams, apyniams, tabakui ir kitiems pramoniniams augalams), | …/ … | iš kurių: | | a)tabakas | …/… | b)apyniai | …/… | c)medvilnė | …/… | d)kiti aliejiniai ar pluoštiniai augalai ir kiti pramoniniai augalai | | i)aliejiniai (visi) | …/… | įskaitant: | | —rapsą ir liejinį griežtį | …/ … | —saulėgrąžas | …/ … | —soją | …/ … | ii)aromatiniai augalai, vaistiniai ir kulinarijoje naudojami augalai | …/… | iii)kiti pramoniniai augalai | …/… | iš kurių: | | —cukranendrės | …/ … | Šviežios daržovės, melionai, braškės: | | 14— auginamos atvirame grunte arba po žema | | (įeinama) apsaugine danga, | …/ … | įskaitant: | | a)atvirame lauke | …/… | b)pramoninę daržininkystę | …/… | 15— po stiklu ar kita (neįeinama) apsaugine danga | …/ … | Gėlės ir dekoratyviniai augalai (išskyrus daigynus): | | 16— atvirame grunte ar po – žema (neįeinama) apsaugine danga | …/ … | 17— po stiklu ar kita (įeinama) apsaugine danga | …/ … | 18.Pašariniai augalai: | …/ … | a)vienmetės žolės | …/… | b)kiti | …/… | 19Sėklos ir sėjinukai ariamai žemei (išskyrus javus, džiovintus augalus, bulves ir aliejinius augalus) | …/ … | 20Kiti pasėliai ariamai žemei | …/ … | 21Pūdymas | …/ … | E.Asmeninio naudojimo daržai | …/ … | F.Daugiametė ganykla ir pieva | …/ … | 01Ganykla ir pieva, išskyrus nesukultūrintas ganyklas | …/ … | 02Nesukultūrintos ganyklos | …/ … | G.Daugiametės kultūros 01Vaisių ir uogų sodinukai | …/ … | a)vidutinio klimato zonų šviežių vaisių ir uogų rūšys | …/… | b)subtropinio klimato zonų vaisių ir uogų rūšys) | …/… | c)riešutai | …/… | 02Citrusinių augalų sodinukai | …/ … | 03Alyvmedžių sodinukai | …/ … | a)paprastai vedančios valgomąsias alyvuoges | …/… | b)paprastai vedančios alyvuoges aliejaus gamybai | …/… | 04Vynuogynai, | …/ … | iš kurių paprastai gaminama: | | a)rūšinis vynas | …/… | b)kiti vynai | …/… | c)valgomosios vynuogės | …/… | d)razinos | …/… | 05Daigynai | …/ … | 06Kitos daugiametės kultūros | …/ … | 07Daugiametės kultūros po stiklu | …/ … | H.Kita žemė 01 + 03Nenaudojamos žemės ūkio naudmenos (žemės ūkio paskirties žemė, kurioje daugiau neūkininkaujama dėl ekonominių, socialinių ir kitų priežasčių ir kuri nenaudojama sėjomainos sistemoje ir kita žemė (pastatais, sodybų kiemais, takais, tvenkiniais, karjerais, nederlingais plotais, uolomis ir t. t. užimta žemė) | …/… | | ha/pl | 02Miškingas plotas, | …/ … | iš kurio: | …/ … | a)nekomercinis | …/… | b)komercinis | …/… | ir (arba) | | c)lapuočiai | …/ … | d)spygliuočiai | …/… | e)mišrūs | …/… | I.Kombinuotos ir antrinės kelis derlius duodančios kultūros, grybai, drėkinimas, šiltnamiai 01Antrinės kelis derlius duodančios kultūros (išskyrus prekinio daržo augalus ir augalus po stiklu) | …/ … | iš kurių: | | a)nepašariniai javai (nuo D/01 iki D/08) | …/… | b)nepašariniai džiovinti augalai (D/09) | …/… | c)nepašariniai aliejiniai augalai(D13 i) | …/… | d)kitos antrinės kelis derlius duodančios kultūros | …/… | 02Grybai | …/ … | 03Drėkinamasis plotas | …/ … | a)bendras drėkinamasis plotas | …/… | b)dirbama žemė, drėkinama bent kartą per metus | …/… | bent kartą per metus: | | 1)kietieji kviečiai | …/… | 2)kukurūzai | …/… | 3)bulvės | …/… | 4)cukriniai runkeliai | …/… | 5)saulėgrąžos | …/… | 6)soja | …/… | 7)pašariniai augalai | …/… | 8)vaismedžių sodai ir uogynai | …/… | 9)citrusiniai vaisiai | …/… | 10)vynuogynai | …/ … | 04Žemės paviršius, naudojamas šiltnamiams | …/ … | 05Kombinuotos (susijusios) kultūros | …/ … | a)žemės ūkio kultūros (įskaitant pievas ir ganyklas) – miškų rūšys | …/… | b)daugiametės kultūros – vienmetės kultūros | …/… | c)daugiametės kultūros – daugiametės kultūros | …/… | d)kitos kombinuotos kultūros | …/… | e)Gyvūnai (nurodytą tyrimo dieną) | Galvų skaičius | 01Arklinių šeimos gyvūnai | … | Galvijai: | | 02Jaunesni kaip vienerių metų | … | a)patinai | …… | b)patelės | .… | Vienerių metų, bet jaunesni kaip dvejų metų: | …. | 03Galvijų patinai | … | 04Galvijų patelės | … | Dvimečiai ir vyresni: | … | 05Patinai | … | 06Telyčios | … | 07Melžiamosios karvės | … | 08Kitos karvės | … | Avys ir ožkos: | … | 09Avys (įvairaus amžiaus) | … | a)veislinės patelės | … | b)kitos avys | … | 10Ožkos (įvairaus amžiaus) | … | a)veislinės patelės | … | b)kitos ožkos | … | Kiaulės: | | 11Paršeliai, kurių gyvas svoris mažesnis kaip 20 kilogramų | .… | 12Veislinės paršavedės, kurių svoris 50 kilogramų ir daugiau | … | 13Kitos kiaulės | … | Naminiai paukščiai: | | 14Broileriai | … | 15Dedeklės vištos | … | 16Kiti naminiai paukščiai (antys, kalakutai, žąsys, patarškos) | … | 17Triušiai, veislinės patelės | … | | Bičių šeimos skaičius | 18Bitės | … | 19Kiti gyvūnai | Taip/ne | K.Traktoriai, kultivatoriai, mašinos ir įrenginiai +++++ TIFF +++++ | | 01Keturračiai traktoriai, vikšriniai traktoriai, įrankiams ir įtaisams gabenti naudojamos mašinos | 02Kultivatoriai, kaupiamosios mašinos, rotacinės kaupiamosios mašinos ir savaeigės šienapjovės | 03Javų kombainai. | 04Pašarinių žolių kombainai. | 05Bulvių kombainai (visiškai mechanizuotos). | 06Cukrinių runkelių kombainai (visiškai mechanizuoti). | 07Ar turite stacionarius ar perkeliamus melžimo įrenginius? | 08Ar turite atskirą melžimo aikštelę? | 08a)Jei taip, ar ji visiškai automatizuota? | L.Ūkyje naudojama darbo jėga (per 12 mėnesių prieš tyrimo dieną) +++++ TIFF +++++ | +++++ TIFF +++++ | -------------------------------------------------- II PRIEDAS EUROFARMO PROJEKTAS Aprašymas ir turinys 1. Eurofarmo projektas – tai duomenų bankų grupė, kuri bus naudojama Bendrijos žemės ūkio valdų struktūros tyrimams nacionalinės ir Bendrijos žemės ūkio politikos poreikiams. Projektą sudarys ir įgyvendins tiesiogiai besikonsultuojančios Komisijos ir valstybių narių statistikos tarnybos su tiesiogine Komisijos parama. 2. Eurofarmo duomenų bankai: - individualių duomenų bankas (IDB), kuriame, jei taip pageidauja pati valstybė narė, bus anoniminiai duomenys apie visus ūkius arba duomenys apie tirtų ūkių reprezentatyviąją imtį, kuri pakankama atlikti tyrimus šio reglamento 4 straipsnyje nurodytu geografiniu mastu, - lentelių duomenų bankas (LDB), kuriame tyrimų rezultatai bus pateikti statistinių lentelių pavidalu. Koks turi būti LDB turinys, sprendžiama šio reglamento 15 straipsnyje nustatyta tvarka. Duomenų bankų laikymo vieta 3. Išskyrus Vokietiją, visų valstybių narių IDB laikomi Komisijos apdorojimo centre. Už priėjimą prie duomenų ir bankų tvarkymą atsakinga tik Europos Bendrijų statistikos tarnyba. 4. LDB yra laikomas Komisijos apdorojimo centre. Atskirų duomenų perdavimas Europos Bendrijų statistikos tarnybai 5. Atskiri duomenys suteikiami pagal vienodą kodą, kurį nurodo Eurostatas valstybių narių sutikimu, per terminus, kurie nustatomi šio reglamento 15 straipsnyje nustatyta tvarka. 6. Išimties tvarka Vokietija nesiunčia atskirų duomenų. Ji įsipareigoja centralizuoti šiuos duomenis magnetinėje laikmenoje viename duomenų apdorojimo centre per 12 mėnesių baigus rinkti šios srities duomenis. Duomenų, pateiktų lentelėse, perdavimas 7. Remdamasis atskirais valstybių narių pateiktais duomenimis, Europos Bendrijų statistikos tarnyba sudaro: - lenteles, skirtas LDB, - ad hoc lenteles, apibrėžtas 15 dalyje. 8.1 Kai, remdamasi atskirais valstybių narių atsiųstais duomenimis, Europos Bendrijų statistikos tarnyba negali parengti LDB visų nurodytų lentelių 15 straipsnyje nustatyta tvarka, atitinkamos valstybės narės įsipareigoja pateikti trūkstamas lenteles praėjus trims mėnesiams po šio priedo 5 dalyje nurodytos datos atskiriems duomenims atsiųsti. 8.2 Kai, remdamasi atskirais valstybių narių atsiųstais duomenimis, Europos Bendrijų statistikos tarnyba negali parengti ad hoc lentelių, paremtų I priede išvardytais rodikliais, Komisija, bendradarbiaudama su valstybėmis narėmis, apsvarsto, kaip tokios lentelės galėtų būti atsiųstos. 9. Kartu su atskirais duomenimis valstybės narės įsipareigoja atsiųsti kontrolines lenteles, kurias nustatys Europos Bendrijų statistikos tarnyba kartu su valstybėmis narėmis. Individualių duomenų konfidencialumas 10. Individualūs duomenys Europos Bendrijų statistikos tarnybai siunčiami anonimine forma, iš kurios negalima tiesiogiai identifikuoti ūkių. 11. Komisija imasi tinkamų atsargumo priemonių savo duomenų apdorojimo sistemoje, kad būtų apsaugotas duomenų konfidencialumas ir apie jas informuoja valstybes nares. 12. Prieiti prie individualių duomenų gali tik asmenys, Europos Bendrijų statistikos tarnyboje atsakingi už šio reglamento įgyvendinimą. 13. Iš 14 dalyje minimų lentelių neturi būti galima tiesiogiai ar netiesiogiai identifikuoti ūkių. Duomenų panaudojimas ir rezultatų platinimas 14. Europos Bendrijų statistikos tarnyba įsipareigoja valstybių narių suteiktus individualius duomenis naudoti tik statistikos tikslams ir jų nenaudoti jokiems administraciniams tikslams. Individualūs duomenys naudojami sudarant: - LDB esančias lenteles, - ad hoc lenteles. 15. Ad hoc lentelės – tai lentelės, kurios nėra numatytos pradinėje Bendrijos programoje, nustatančioje LDB turinį, bet kurias, remiantis I priede nurodytais rodikliais, reikia sudaryti, kad būtų galima patenkinti Bendrijos institucijų ar valstybių narių statistikos tarnybų informacijos poreikius. Koordinavimas 16. Šio reglamento 15 straipsnyje nustatyta tvarka Europos Bendrijų statistikos tarnyba ir valstybės narės nustato greitą konsultavimo tvarką, kad būtų galima: - užtikrinti pagal individualius duomenis parengtos informacijos konfidencialumą ir statistinį patikimumą, - informuoti valstybes nares apie duomenų panaudojimą. --------------------------------------------------